|  |
| --- |
|  |
|  |
|  |
|  |

Valtionavustustoiminnan yhteiskehittämisen ja yhteisten valtionavustuspalvelujen strategisen ohjaamisen yhteistyöryhmän (VA-yhteistyöryhmä) kokous 06/2024

Aika Tiistai 26.11.2024 klo 13.00-15.05

Paikka Teams

Jäsenet Vesa Lipponen, valtiovarainministeriö, puheenjohtaja   
Tuula Lybeck, valtiovarainministeriö, varapuheenjohtaja   
Mari Näätsaari, Valtiokonttori   
~~Altti Iiskola, liikenne- ja viestintäministeriö~~Matti Hyytinen, maa- ja metsätalousministeriö   
Mikko Lehtonen, oikeusministeriö   
Tiina Kuoppa, opetus- ja kulttuuriministeriö   
Petri Saarukka, puolustusministeriö   
Johanna Herrala, sisäministeriö, klo 13.30- (asiakohdan 4 loppuosa)Lassi Kauttonen, sosiaali- ja terveysministeriö   
Jenni Hyvärinen, työ- ja elinkeinoministeriö   
Sanna Takala, ulkoministeriö   
~~Piritta Sirvio~~ Krista Sirén, valtioneuvoston kanslia   
Merja Salmi, valtiovarainministeriö   
Tiina Kotonen-Pekkanen, ympäristöministeriö

Pysyvät asiantuntijat Pauliina Smolander, KEHA-keskus   
Juha Pulkkinen, Innovaatiorahoituskeskus Business Finland, klo 13.30-  
Virpi Myllykoski, Ruokavirasto  
Hanna Heinonen, STEA, asiakohta 4  
Liisa Huovinen, Suomen Akatemia

Kutsutut asiantuntijat Anu Mäkinen, Valtiokonttori, asiakohta 4

Sihteeri Leena Rantala, valtiovarainministeriö

**Pöytäkirja**

**1 Kokouksen avaaminen ja läsnäolijoiden toteaminen**

Puheenjohtaja avasi kokouksen, ja todettiin läsnäolijat.

Valtiovarainministeriö toimitti yhteistyöryhmälle kokousaineiston liitteenä tiedoksi päätöksen ulkoministeriön jäsenmuutoksesta (Liite 1).

**2 Esityslistan hyväksyminen**

Päätös: Työryhmä hyväksyi 20.11.2024 päivätyn esityslistan kokouksen työjärjestykseksi.

**3 Edellisen kokouksen pöytäkirjan hyväksyminen**

Liite 2 VA-yhteistyöryhmän kokouksen 05\_2024 pöytäkirja

Päätös: Työryhmä hyväksyi edellisen kokouksen (5/2024) pöytäkirjan.

**4 Valtiokonttorin tilannekatsaus**

Mari Näätsaari kertoi yhteisten palvelujen kehittämisen ja käyttöönottojen etenemisen tilanteesta. Tietojärjestelmäkehityksessä suorituskyky on hyvä. Uutena asiana VK:n asiantuntijoiden työaikaa vie myöhästyneiden hakemusten lokitietojen selvittäminen. Priorisoinnissa kokonaistarkastelua tehdään mm. hallintamallin mukaiset periaatteet ja palvelutuotannon tehokkuus huomioon ottaen. Käyttöönottojen ohjausryhmässä on tarkoitus käsitellä mm. pisteytyksiin liittyviä näkemyksiä. Erillisprojektit etenevät suunnitelman mukaisesti. Esimerkiksi automaatio ja tekoäly -projektissa ensimmäiset kokeilut ovat käynnissä.

Anu Mäkinen kertoi tarkemmin, miten tietojärjestelmäkehitys etenee eri vaiheissa: asiakastarpeiden kokoaminen, määrittely, kehityksen valmistelu, kahden viikon kehitysjakso, katselmointi. VK järjestää myös demoja, joissa esitellään valmistuneita tai suunnitteilla olevia toiminnallisuuksia.

Liite 3 Valtiokonttorin tilannekatsaus

**Työryhmän keskustelussa esiin nousseita asioita**

* TEM:n kokemukset hakujen avaamisesta ovat olleet hyviä ja järjestelmän käyttö on ollut helppoa; kehittämistarpeitakin on tunnistettu
* UM:n kokemukset hakujen toimivuudesta järjestelmässä ovat olleet hyviä; avustuksia pitäisi pystyä hallinnoimaan järjestelmässä myös hakujen jälkeen (esim. maksatus); lisäksi esille on noussut asianhallinnassa päällekkäinen järjestelmien käyttö (VA ja Vahva)
* näkyvyyttä kehitystyöhön tulee perustoiminnallisuuksien kehittämistarpeiden ja työjonossa olevien pienempien kehittämistarpeiden näkyvyyden kokonaisuudesta; eräs ajankohtainen priorisointikysymys on perustoiminnallisuuksiin liittyvät tarpeet ja vaikuttavuusraportointi
* kehitystyössä pitäisi painottaa perusrakennetta (esim. maksatus), ja hienompi jatkokehittäminen tulisi tehdä vasta seuraavassa vaiheessa
* osa valtionapuviranomaisista on kokoontunut keskustelemaan priorisoinneista, ja on tunnistettu kolme kategoriaa: perustoiminnallisuudet, jatkokehitettävät toiminnallisuudet ja käytettävyyden kehittäminen.

Kysyttiin, miten kehitystyössä on tehty yhteistyötä Palkeiden kanssa. Vastattiin, että yhteistyö Palkeiden kanssa liittyy maksatukseen ja kirjanpitoon. Yhteistyö on jatkuvaa, ja sitä tehdään asiakaskohtaisesti

Toivottiin arvioita siitä, milloin suunniteltuja asioita saadaan valmiiksi ja tuottavuushyötyjä voidaan saavuttaa.

Sovittiin, että koska automaatio ja tekoäly -projektin kokeilut kiinnostavat, käsitellään ko. erillisprojektia tarkemmin taas seuraavassa kokouksessa.

Päätös: Työryhmä merkitsi tiedoksi Valtiokonttorin tilannekatsauksen ja siitä käydyn keskustelun.

**5 Käytännejaoston tilannekatsaus**

Mikko Lehtonen esitteli käytännejaoston tilannekatsauksen. Joulukuussa on jaoston toinen kokous, jossa käsitellään jäsenten näkemyksiä valtionavustuskäytänteistä, joiden uudistamisesta olisi hyötyä. Ota kantaa -kyselyn kautta on pyydetty avustusten hakijoiden näkemyksiä. Esim. avustusten vuosikello ja EU-rahoituksen rooli ovat nousseet esille. Tarkoituksena on välttää päällekkäisyyksiä esim. valtionavustuslain osittaisuudistushankkeen kanssa. Yleishyödyllisten yhteisöjen rahoituksen ja toiminnan kehittämisen parlamentaarista neuvottelukuntaa pidetään ajan tasalla jaoston työskentelystä.

Liite 4. Käytännejaoston tilannekatsaus

**Työryhmän keskustelussa esiin nousseita asioita**

* kun jaosto on valinnut analysoitavat ja työstettävät käytänteet, tarvittaneen lisää asiantuntijoita valtionapuviranomaisista työskentelyyn mukaan
* jos jaosto valmistelee keskitettyä ehdotusta varainhankintaan liittyen, tulee ottaa huomioon valtiontukinäkökulma ja myös mahdolliset yhteydet valtionavustuslain osittaisuudistushankkeeseen
* ehdotuksiin tarvitaan lisää konkretiaa
* avustusten hakijoiden ja saajien hallinnollisen taakan määrän mittaaminen voisi olla hyödyllistä.

Päätös: Työryhmä merkitsi tiedoksi käytännejaoston tilannekatsauksen ja siitä käydyn keskustelun.

**6 Tietojärjestelmän käyttövelvoitteen tarkoituksenmukaisuus ja mahdollisuus valtionavustustoiminnan tietovarannon hyödyntämiseen**

Valtionavustuslain osittaisuudistushankkeen asettamispäätöksen mukaan tietojärjestelmän käyttövelvoitteen tarkoituksenmukaisuus sekä mahdollisuus valtionavustustoiminnan tietovarannon hyödyntämiseen arvioidaan osana valtiovarainministeriön valtionavustustoiminnan yhteiskehittämisen ja yhteisten valtionavustuspalvelujen strategisen ohjaamisen yhteistyöryhmän työtä. Leena Rantala esitteli lähtökohtia näiden kysymysten arviointiin.

Liitteet 5a ja 5b.

**Työryhmän keskustelu käyttövelvoitteesta; esiin nousseita asioita**

* käyttövelvoitteen tarkoituksenmukaisuuteen liittyy useita kysymyksiä: valtionavustusten tunnistaminen ja ns. harmaiden alueiden rahoitusmuodot sekä mahdollisuus viedä erityistapauksia järjestelmään, velvoitteen soveltamisala, hallinnonalakohtaiset säädösmuutostarpeet, omien järjestelmien elinkaari, yhteisen järjestelmän riittävä kypsyys, yhteisen järjestelmän hyötyjen osoittaminen, käyttöönottojen täysimääräisyys ja valmistuminen
* rahoitus on yksi tehokas ohjauskeino
* kunkin valtionapuviranomaisen nykyisen järjestelmän elinkaaren päässä voisi olla velvoite tarkastella, otettaisiinko yhteinen järjestelmä käyttöön
* MMM:n hallinnonalalla Suomen metsäkeskus ja Suomen riistakeskus ovat välillistä valtionhallintoa, eivätkä ole mukana valtion kirjanpidossa, ja näiden nykyiset valtionavustusten hallinnointijärjestelmät on integroitu osaksi ko. toimijoiden muita digipalveluita; Ruokaviraston kohdalla keskeinen kysymys on EU-vaatimukset
* arvioinnissa tärkeää on pidemmän aikavälin näkymä kaikkiin tuleviin potentiaalisiin käyttöönottoihin ja hallinnonalakohtaisesti nykyisten järjestelmien elinkaariin; tärkeää myös keskustelu johdon tasolla
* pohdittiin tarvetta erillisselvitykselle EU-rahoituksesta; todettiin, että seuraavan kauden suunnittelu on käynnissä ja vielä ei olla myöhässä selvityksen suhteen, jos keskustelua voidaan käydä tulevan kevään aikana; esim. osittaisratkaisu voisi olla mahdollinen
* pohdittiin, voisiko EU-rahastoja koskevan selvityksen sisällyttää elinvoimakeskusten toimeenpanohankkeeseen

**Työryhmän keskustelu tietojen hyödyntämisestä; esiin nousseita asioita**

* kysymys liittyy jo VA-hankkeen alkuaikoina esillä olleeseen ns. hakijan profiiliin VA-palveluissa
* mahdollisimman laaja tietojen hyödyntämistä kannatettiin ja todettiin, että kyse on laajasti eri valtionapuviranomaisia hyödyttävästä asiasta
* tietosuojalainsäädäntö tulee ottaa valmistelussa huomioon
* yhteisesti hyödynnettäviä tietoja voisivat olla esim. tilinpäätöstiedot sekä saadut avustukset, valvontahavainnot ja takaisinperintätiedot
* tietojen hyödyntäminen vähentää myös hakijan työaikaa ja siten valtionavustusprosessin kokonaistuottavuutta
* olisi kiinnostavaa selvittää, kuinka monella eri tavalla valtionapuviranomaiset nykyisin kysyvät samoja tietoja ja voisiko tätä kysymistä rakenteellistaa.

Päätös: Työryhmä merkitsi tiedoksi asian ja siitä käydyn lähetekeskustelun.

**7 Muut asiat**

Leena Rantala totesi, että keväällä työryhmässä käsiteltäviä asioita ovat ainakin tilannekatsaukset, asiakohdassa 6 kuvatut arviointitehtävät, valtionavustustoiminnan tietojen analysointitoimeksiannot, käyttäjäkysely ja oppaiden päivittämistarpeet.

**8 Seuraava kokous**

Keväälle kalenteroidut kokoukset:

- ke 29.1. klo 9.00–11.00  
- ke 26.3. klo 9.00–11.00   
- ke 21.5. klo 9.00–11.00

**9 Kokouksen päättäminen**

Puheenjohtaja päätti kokouksen klo 15.05.

**Liitteet**

Liite 1 Päätös jäsenmuutoksesta   
Liite 2 VA-yhteistyöryhmän kokouksen 05\_2024 pöytäkirja  
Liite 3 Valtiokonttorin tilannekatsaus  
Liite 4 Käytännejaoston tilannekatsaus  
Liite 5a Käyttövelvoite\_Arvioinnin lähtökohtia  
Liite 5b Tietovarannon hyödyntäminen\_Arvioinnin lähtökohtia

**Jakelu**  Työryhmän jäsenet ja pysyvät asiantuntijat